Source: http://www.csmslatina.ro/?p=2474
Timestamp: 2018-03-22 11:50:32+00:00

Document:
Handbal – Liga Nationala – Liga Florilor »
CSM Slatina pierde duelul cu Rapid București, la o diferență de trei goluri
CSM Slatina a pierdut meciul susținut, în deplasare, în compania contracandidatei la evitarea retrogradării, Rapid Bucureşti. Jocul a fost aprig disputat, extrem de echilibrat mai ales în prima repriză, însă în actul secund adversarele s-au aflat mai tot timpul la conducere pe tabela de marcaj, duelul nou-promovatelor încheindu-se cu victoria echipei gazde, scor 28-25.
CSM Slatina nu a reuşit sa revină cu puncte de pe terenul celor de la Rapid Bucureşti, deşi a fost destul de aproape, meciul fiind extrem de strans. În prima parte a jocului, cele două nou-promovate s-au aflat rând pe rând la conducere pe tabela de marcaj, echipa gazda intrând la cabine cu un avantaj de un gol, scor 13-12.
Prima parte a actului secund a adus acelaşi echilibru, însă pe fondul unor greşeli, echipa slătineană evoluând la un moment dat în dublă inferioritate, Rapid s-a desprins la cinci goluri, cea mai mare diferența înregistrată.
Victorina Bora a forțat revenirea, aruncând pe faza ofensiva inclusiv o jucătoare de câmp în locul portarului, iar echipa slătineană a pus din nou presiune pe adversare. Cu Ştefania Lazăr într-o formă bună, aceasta fiind de altfel principala marcatoare, slătinencele s-au apropiat la un gol, în minutul 55, scor 25-24.
Din păcate, finalul de joc a aparținut feroviarelor, care au gestionat mai bine finalul tensionat, reuşind să se impună, scor 28-25.
Pentru CSM Slatina urmează un adversar extrem de dificil, în runda a doua, Corona Braşov.
Fotbal - Liga V, Seria 1, etapa 17
Vointa Jitaru - CSM Slatina
Duminica, 25.03.2018
Handbal - Liga Nationala, etapa 21
CSM Slatina - HC Zalau
Miercuri, 04.04.2018, ora: ,sala LPS

References: CSM 

CSM 

CSM 
 CSM 
 CSM 

CSM